Bruno (ubåtbunker)

Bruno er en ubåtbunker oppført på Laksevåg i Bergen av den tyske Kriegsmarine under andre verdenskrig.

Bunkeren brukes av Forsvarets logistikkorganisasjon til vedlikehold av Sjøforsvarets Ula-ubåter, mens Forsvarsbygg forvalter anlegget. Hele bunkeren var opprinnelig på 45 mål, men 15 mål ble revet like etter krigens slutt.

Historie
miniatyr|En ubåt ligger i dokk rundt 2005.
Arbeidet ble påbegynt i 1941, og bunkeren tatt i bruk i 1943. Samtidig som Bruno ble oppført i Bergen, ble et søsteranlegg bestående av to bunkere bygget i Trondheim: Dora I og Dora II.

En stor del av arbeidet med å bygge bunkeren, ble utført av rundt 2 000 krigsfanger fra Sovjetunionen og Polen.https://www.forsvarsbygg.no/no/nyheter/nyhetsarkiv-eldre-nyheter/2012/boter-pa-bruno/ Bunkerens tak består av fem meter tykk armert betong, der det gikk med en hel norsk årsproduksjon av sement. Den var årsak til bombingen av Laksevåg 4. oktober 1944, da den ble forsøkt ødelagt. Bruno tjente som hovedkvarter for tyskernes 11. Unterseebootsflottille («ubåtsflåte»).https://www.forsvarsbygg.no/no/verneplaner/landsverneplan-for-forsvaret/sor-og-vestlandet/vagedalen/

Bunkeren var ikke ferdig da Tyskland kapitulerte i 1945, og Forsvaret startet opp ubåtverkstedet i 1953. Bunkerens eksteriør og struktur ble fredet i 2004, den brukes blant annet til kontor og verksted. Bunkeren hadde i utgangspunktet syv dokker, tre av disse er bevart. 

I 2017 ble det gjennomført et omfattende miljøarbeid i Nordrevågen utenfor bunkeren, med fjerning av mange tonn gammelt skrot og tildekking av forurenset sjøbunn.«Fjerner skrot i Puddefjorden», ''forsvarsbygg.no«Nordrevågen skal dekkes til», ''nrk.no

Laksevåg formannskap stilte umiddelbart etter krigen krav om at bunkeren måtte rives, men dette ble anslått å ville koste 5-6 millioner 1946-kroner, mens det ville koste 4-5 millioner å ferdigstille den. I 1946 regnet man med at midtpartiet skulle rives, men fløyene tas i bruk som lagerplass for militæret.Alf Pettersen m.fl.: Rundt i Laksevåg (s. 34), Laksevåg kommunes opplysningskomité for gjenreisningen, 1946

 Drift 
180 ansatte i bunkeren vedlikeholder ubåtene. Hvert syvende år er fartøyene innom for en fullstendig overhaling, hvor nærmest alle ubåtenes deler repareres eller byttes ut.

 Fremtidsutsikter 
Fremtiden til ubåtbunkeren er usikker, da Sjøforsvarets nye ubåter er for store for dokkene i Bruno og vil få nye servicefasiliteter på Haakonsvern.

 Referanser 

 Eksterne lenker 

 Ubåttbunkeren i Bergen byleksikon

Kategori:Bergens historie
Kategori:Norge under andre verdenskrig